Author: Asta Urb
Company: Haapsalu Linnavalitsus

K O R R A L D U S

Haapsalu,				21. jaanuar 2009 nr 30 

Projekteerimistingimuste kinnitamine
(Sadama tn 4, Haapsalu)

Läbi vaadanud Alli Arjas-Avarsoo 15.jaanuaril 2009 esitatud taotluse nr 7-2.15/255 korterelamu remondiprojekti projekteerimistingimuste saamiseks Sadama 4 krundil ja juhindudes kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Tunnistada kehtetuks Haapsalu Linnavalitsuse 22.03.2005 korraldus nr 216 „Projekteerimistingimuste kinnitamine  (Sadama 4, Haapsalu)“.
2.	Kinnitada Sadama tn 4, Haapsalu korterelamu remondiprojekti projekteerimistingimused nr 1-09 (lisatud).
3.	Korraldus teha teatavaks Alli Arjas-Avarsoo’le korralduse koopia saatmisega posti teel, ehitus- ja planeerimisosakonnale (A. Joost).
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees. 
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov 
Linnapea					Erko Kalev
					Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 1/ 09  “15” jaanuar  2009

Tingimused kinnitatud:
Haapsalu Linnavalitsuse korraldusega nr 30                  
21.jaanuar 2009

Projekti nimetus | Korterelamu remondiprojekt
Krundi asukoht | Sadama 4, Haapsalu
Taotleja nimi | Alli Arjas-Avarsoo, (K/Ü juhatuse liige)

Krundi andmed

katastritunnus 18301:004:0003,  kinnistusraamatu registriosa nr 18786-18793
pindala 1150m^2, maakasutuse sihtotstarve - 100% elamumaa

Projekti koostamisel arvestada alljärgnevat: |

1.	Koostada elamu remondiprojekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  topo-geodeetiline asendiplaan M 1:500, millele on kantud krundi piirid, ol.olevad ja rekonstrueeritavad hooned (hoonete nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100, välisuksed, aknad, akende piirlauad jt detailide joonised M 1: 20 või 1: 10.
4.	Kuna remonditav korterelamu asub Haapsalu muinsuskaitseala kaitsevööndis, tuleb projekteerimisel lähtuda muinsuskaitseala põhimäärusest. Projekti koosseisus anda lühiülevaade maja ajaloost ning lisada koopiad vanadest fotodest ja joonistest. Enne projekteerimisele asumist tuvastada paiksel ülevaatusel hoonel säilinud väärtuslikud detailid, need kirjeldada ja fotografeerida. Hoone välisilme kavandamisel võtta aluseks ajaloolised fotod ja joonised ning eelpool kirjeldatud ülevaatuse tulemused.
5.	Hoonel võib taastada selle algse harjatorni.
6.	Olemasolev (osaliselt valtsplekk, osaliselt eterniit) katusekate asendada traditsioonilise valtsitud tsinkplekist kattega.
7.	Ruumide valgustuseks võib otsaseintes olevad kaar-aknad projekteerida veidi suurematena. Akna klaasijaotus säilitada.
8.	Välisseinte viimistlus – värvitud laudis. Näha ette olemasoleva heas korras puitlaudise ja –detailide säilitamine. Kahjustunud, samuti remontide käigus paigaldatud sobimatud konstruktsioonid (nt piirdelauad, laudised jms) asendada sobivamatega.
9.	Vaadetel näidata  värvitoonid ja kõrgusmärgid. 
10.	Projekteerida sobiva tüübilised puitraamidega aknad. Sobimatu kuju, klaasijaotuse ja materjaliga (plastik) aknad asendada.
11.	Olemasoleva, hooviküljel asuva amortiseerunud trepikoja võib lammutada ja selle asemele projekteerida uue trepikoja.
12.	Hoones olev esinduslik puidust keerdtrepp on soovitav säilitada ja restaureerida.
13.	Hoone kandekonstruktsioonide projekteerimisel lähtuda ehitusekspertiisist.
14.	Krundi tänavapoolsele piirile kavandada  tänavale iseloomuliku kõrgusega puitpiirded ning väravad. Kruntide omavahelised piirde võivad olla võrkpiirded.
15.	Vajalik  parkimine lahendada kinnistu piires. 
16.	Lahendada krundi heakorrastus, haljastus ning olmeprügi kogumine.
17.	Projekteerimiseks vajalikud tehnilised tingimused taotleda omanikul.
18.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Läänemaa Päästeteenistuses.
19.	Projekteerimisel arvestada energiatõhususe miinimumnõuetega (MKM 20.12.2007 määrus nr 258).
20.	Projekt kooskõlastada kõigi korterite omanikega.

Ehitusloa saamiseks esitada linnavalitsusele kooskõlastustega köidetud eelprojekt 2 eksemplaris.

Lisad: | asendiskeem M 1:500

Tingimused
koostasid:

Linnaarhitekt               . ..……………………………..     Anu Joost
Ehitusjärelevalve spetsialist   …………………………   Mati Jets
Linnaarengu ja muinsuskaitse spetsialist ……………..  Tõnis Padu
Käesolevad tingimused on kehtivad kahe aasta jooksul alates nende kinnitamisest